કથાઃ અમાવસુ નામના એક પિતૃ સ્વર્ગમાં વસતા હતા. તે ખૂબ જ સંયમી હતા. ઇન્દ્રિયો ઉપર તેમનો જબરદસ્ત અંકુશ હતો. તેમની દસે દસ ઇન્દ્રિય ઉપર તેમનું ખૂબ જ પ્રભુત્વ હતું. અમાવસુ ખૂબ રૂપાળા હતા. એક વખતની વાત છે. અમાવસુ શંકરની પૂજા કરવા પુષ્પ લેવા આકાશમાર્ગે ગમન કરતા હતા. તે વખતે બર્હિષદની માનસ કન્યા જેનું નામ અચ્છોદા હતું. તે અમાવસુને જોઇ ગઇ. અચ્છોદા ખૂબ જ રૂપાળી હતી. તેનામાં સઘળી અપ્સરાઓનું તેજ તથા ક્રાંતિ હતાં.